**A Mohácsi Önkormányzat**

**4/2017.(II.13.)**

**r e n d e l e t e**

**az önkormányzati tulajdonban lévő lakások bérletéről és elidegenítéséről szóló 18/1994.(IX.21.) ör. módosításáról**

Mohács Város Önkormányzatának Képviselő-testülete Magyarország Alaptörvénye 32. cikk (1) bekezdés a) pontjában, valamint az 1993. évi LXXVIII. törvény 3.§-ában kapott felhatalmazás alapján, figyelemmel a Magyarország helyi önkormányzatairól szóló 2011. évi CLXXXIX. törvény 13.§ (1) 8. pontjában foglaltakra – az önkormányzati tulajdonban lévő lakások bérletéről és elidegenítéséről szóló 18/1994.(IX.21.)ör. számú rendeletét (továbbiakban: R.) az alábbiak szerint módosítja:

**1.§** Az R. 6.§ (1) bekezdés b) pontja helyébe a következő rendelkezés kerül:

„b.) akinek családjában – a vele együtt költöző családtagokat számítva – az egy főre jutó havi nettó jövedelem nem haladja meg az öregségi nyugdíj mindenkori legkisebb összegének kétszeresét”

**2.§** Az R. 35/A.§ (5) bekezdésében a „40.000 Ft”, szöveg helyébe a „az öregségi nyugdíj mindenkori legkisebb összegének kétszerese” szöveg lép.

**3.§** Jelen rendelet 2017. március 1. napján lép hatályba, és a jogalkotásról szóló 2010. évi CXXX. törvény 13.§ (2) bekezdése értelmében 2017. március 2. napján hatályát veszti

Mohács, 2017. február 10.

Szekó József Dr. Dókity Erzsébet

polgármester aljegyző

A rendelet Mohács város közigazgatási területén kihirdetésre került.

Mohács, 2017. február 13.

 Dr. Dókity Erzsébet

 aljegyző